Diari Oficial de la Generalitat Valenciana


Sumari del DOGV 5717, del 05-03-2008 (2008/2838)

ORDE de 29 febrer de 2008, del conseller de Justícia i Administracions Públiques, per la qual es convoquen beques per a la realització de pràctiques professionals en la Direcció General de Modernització de la Secretaria Autonòmica d'Administracions Públiques.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2838


Data del document
:   29-02-2008

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * advocat
    * suport econòmic
    * ajuda pública
    * telecomunicació
    * professió de la informàtica
    * assignació per estudis
    * professió de la informació

ORDE de 29 febrer de 2008, del conseller de Justícia i Administracions Públiques, per la qual es convoquen beques per a la realització de pràctiques professionals en la Direcció General de Modernització de la Secretaria Autonòmica d'Administracions Públiques. [2008/2838]
El Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques en l'article 15 atribuïx a la Direcció General de Modernització, sota la dependència de la Secretaria Autonòmica d'Administracions Públiques, les funcions establides en l'article 70 de la Llei del Consell, així com les restants previstes en l'ordenament jurídic, i en particular les següents: planificació, direcció, impuls i execució de les polítiques del Consell en matèria de modernització de la Comunitat Valenciana i de la seua administració i del sector públic, per a aconseguir la seua plena integració en la Societat de la Informació i del Coneixement.
És, precisament, dins de tal planejament, paradigmàticament representat en la nova estratègia en matèria de Telecomunicacions Avançades i Societat Tecnològica i del Coneixement, denominada Avantic 2004-2010, la Comunitat Valenciana Avançant amb les Tecnologies, presentada el 12 de maig de 2004 pel president de la Generalitat Valenciana, on els aspectes formatius, enllaçats estretament amb l'exercici d'activitats o pràctiques professionals, adquirixen una especial rellevància, que des de l'administració pública es pretén dinamitzar i fomentar.
Per això, i entre les accions dirigides a promocionar la incorporació de la societat valenciana a la Societat Tecnològica i del Coneixement, especialment en els àmbits de les relacions socials, econòmiques i de major impacte amb els ciutadans, s'emmarca esta nova convocatòria per a preparar professionals competents, sobre la base de la realització de pràctiques en este departament de l'administració autonòmica, i amb l'objectiu de procurar una Societat Tecnològica i del Coneixement més accessible per a tots.
En este sentit, i a proposta de la Direcció General de Modernització de la Secretaria Autonòmica d'Administracions Públiques de la conselleria de Justícia i Administracions Públiques mitjançant la present orde, es convoquen catorze (14) beques en matèria d'informàtica i telecomunicacions, dues (2) beques en matèria de documentació i una (1) beca en matèria jurídica, per a la realització de pràctiques professionals en estes matèries dins de l'aquell òrgan superior de la Generalitat.
Fonaments jurídics
1. L'article 37 de la Llei 5/1983, de 30 de desembre, del Consell.
2. La llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006, de 21 de juliol.
3. L'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
4. El decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques i la seua orde de desplegament de 28 de novembre de 2007.
5. El decret 108/1992, de 6 de juliol, del Govern Valencià, pel qual es regula la concessió de beques.
6. El decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
ORDENE
Primer
Convocar dèsset beques per a la realització de pràctiques professionals en la Direcció General de Modernització de la Secretaria Autonòmica d'Administracions Públiques, en matèria d'informàtica, telecomunicacions, documentació i assumptes jurídics.
Segon
Les beques convocades mitjançant la present orde no precisen notificació a la Comissió Europea per no reunir els requisits de l'article 87 del Tractat de la Comunitat Europea segons el Decret 147/2007 de 7 de setembre, en concret per no suposar avantatge econòmic, ja que les persones a qui van dirigides les ajudes no exercixen activitats econòmiques en què puguen oferir béns o servicis en el mercat. Per això no hi ha la possibilitat de falsejament de la competència.
Tercer
Aprovar les bases que s'adjunten, les quals regiran la convocatòria
Quart
L'import total de les beques ascendix a 163.000 euros, el qual serà finançat a càrrec de la línia T4009, del programa 32.55.86.631.53.9 dels pressuposts de la Generalitat per al 2008.
Quint
L'orde entrarà en vigor l'endemà de la seua publicació en el Diari Oficial de la Comunitat Valenciana.
Contra la present resolució que posa fi a la via administrativa es podrà interposar potestativament recurs de reposició davant del mateix òrgan que hi ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna
València, 29 de febrer de 2008
El conseller de Justícia i Administracions Públiques,
FERNANDO DE ROSA TORNER
Bases de la convocatòria
Primera. Objecte
L'objecte de la present convocatòria és la concessió de beques en matèria d'informàtica, telecomunicacions, documentació i assumptes jurídics, per a la realització de pràctiques professionals en la Direcció General de Modernització de la Secretaria Autonòmica d'Administracions Públiques.
Les beques que es convoquen en règim de concurrència i competitivitat, d'acord amb l'article 8 de la de la Llei General de Subvencions, que es concreten en els principis següents:
a) Publicitat, transparència, concurrència, objectivitat, igualtat i no discriminació.
b) Eficàcia en el compliment dels objectius fixats per l'administració.
c) Eficiència en l'assignació i utilització dels recursos públics.
Segona. Nombre i destinació de les beques
Les beques seran un total de dèsset. Les pràctiques es realitzaran en les àrees adscrites a la Direcció General de Modernització de la Secretaria Autonòmica d'Administracions Públiques.
La distribució d'estes dèsset beques és la següent:
- 14 beques d'informàtica i telecomunicacions. Les activitats a exercir seran com ara: desplegament de pàgines WEB, disseny electrònic de formularis, gestió de xarxes d'àrea LAN i WAN, disseny, gestió i actualització dels Sistemes de Gestió del Coneixement (BDKM,), telecomunicacions veu i dades, anàlisi de servicis i temes de telecomunicacions, etc.
- 2 beques de documentació. Les activitats a exercir seran, com ara: organització de la informació relacionada amb procediments administratius, anàlisi del tractament de la informació, etc.
- 1 beca en assumptes jurídics. Les activitats a exercir seran,com ara: anàlisi de normativa reguladora o relacionada amb les modernes tecnologies de la informació i les comunicacions (informàtica, audiovisual, telecomunicacions), servicis de societat de la informació, protecció de dades de caràcter personal, firma electrònica avançada, etc.
Tercera. Duració de les beques
El període de duració de les beques serà de 9 mesos corresponents a l'exercici 2008, i s'iniciaran segons el que disposa la resolució d'adjudicació de les beques.
Quarta. Dotació i pagament de les beques
Cada una de les beques està dotada amb 1.065 euros bruts mensuals, que es pagaran a càrrec de la línia T4009 del programa 93.06.10.129.08.2 dels pressuposts de la Generalitat per a l'exercici 2008.
L'import de les beques s'abonarà mensualment prèvia certificació de la Direcció General de Modernització.
Cinquena. Requisits dels sol·licitants
Podran optar a la concessió d'estes beques els qui reunisquen els requisits següents:
Per a les beques d'informàtica i telecomunicacions
- Llicenciats o enginyers superiors d'informàtica o telecomunicacions en qualsevol universitat espanyola.
- Diplomats o enginyers tècnics mitjans en informàtica o telecomunicacions en qualsevol universitat espanyola.
- Estudiants de 4t o 5é curs d'informàtica o telecomunicacions de qualsevol universitat espanyola, que puguen acreditar tindre aprovat els tres primers cursos complets.
- Els estudiants que hagen acabat el segon cicle de Formació Professional, en l'especialitat d'informàtica, o algun cicle formatiu reglat d'informàtica, d'acord amb la legislació espanyola aplicable.
Per a les beques de documentació:
Llicenciats en biblioteconomia i documentació, o titulats superiors amb cursos d'especialització en biblioteconomia, documentació, anàlisi de la informació o diplomats en biblioteconomia i documentació en qualsevol universitat espanyola.
Per a la beca d'assumptes jurídics:
Llicenciats en dret per qualsevol universitat espanyola.
- Estudiants de 4t o 5é curs de dret en qualsevol universitat espanyola, que puguen acreditar tindre aprovat els tres primers cursos complets.
Sisena. Formalització de les sol·licituds
Les sol·licituds per a la concessió de les beques regulades en la present resolució aniran adreçades a la Direcció General de Modernització de la Secretaria Autonòmica d'Administracions Públiques i podran presentar-se en qualsevol dels registres de la conselleria de Justícia i Administracions Públiques, tant de les delegacions territorials, com del general, siti al C/ Historiador Chabás, 2; CP: 46180, València, (Tel.: 012).
Així mateix, les sol·licituds podran presentar-se en qualsevol de les dependències previstes en l'article 38, paràgraf quart, de la Llei 30/1992, de Règim Jurídic de les Administracions Públiques i del Procediment Administratiu Comú, sense perjuí, del que disposa la disposició final primera del decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.
El model de sol·licitud, que figura en l'annex I de la present Orde, estarà a disposició dels interessats en qualsevol dels registres de la conselleria de Justícia i Administracions Públiques, així com en les oficines PROP de la Generalitat.
A la sol·licitud s'acompanyarà la documentació següent:
1. Fotocòpia compulsada del DNI.
2. Fotocòpia compulsada del títol acadèmic acreditatiu dels requisits exigits en la base cinquena i del corresponent expedient acadèmic.
3. Currículum, del qual formaran part els seus dades personals, domicili habitual, data de naixement, telèfon i, si fa el cas, fax i adreça de correu electrònic, experiència professional i qualsevol altre document que acredite la possessió d'altres títols o mèrits docents, professionals, coneixements d'idiomes, cursos, etc.
4. Declaració responsable de no estar sotmés en cap de les prohibicions per a obtindre la condició de beneficiari establides en l'article 13.2 de la Llei 38/2003 General de Subvencions així com d'estar al corrent de les seues obligacions tributàries i de seguretat social, que haurà de ser substituïda, esta última, pels corresponents certificats actualitzats en el cas de resultar beneficiaris d'una beca, de conformitat amb el que disposa l'Orde de 30 de maig de 1996, de la conselleria d'Economia, Hisenda i Ocupació, segons model que es detalla en l'annex II.
En el cas que els documents exigits que han d'acompanyar a la sol·licitud ja estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions i del Procediment Administratiu Comú, sempre que es faça constar la data i l'òrgan o dependència en què van ser presentats o si és el cas emesos, i sempre que es mantinga vigent i no hagen transcorregut mes de cinc anys des de la finalització del procediment a què corresponguen.
En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans, dels requisits a què es referix el document.
Setena. Termini de presentació de sol·licituds
1. El termini de presentació de sol·licituds serà de 15 dies hàbils comptats a partir del dia següent al de la publicació d'esta convocatòria en el Diari Oficial de la Comunitat Valenciana.
2. Els sol·licitants hauran de reunir els requisits i condicions de la present convocatòria al terme del termini de presentació d'instàncies.
Vuitena. Òrgan instructor
La instrucció del procediment de concessió de les beques correspon a la Direcció General de Modernització de la Secretaria Autonòmica d'Administracions Públiques. Esta podrà realitzar totes les actuacions estime necessàries que per a la determinació, coneixement i comprovació de les dades en virtut dels quals ha de formular-se la proposta de resolució.
Novena. Comissió de selecció
1. Per a l'examen de les sol·licituds de beques es constituirà una Comissió Avaluadora que estarà integrada pels membres següents:
President:
- El director general de Modernització o persona en qui delegue.
Vocals:
- Els caps d'Àrea de la Direcció General de Modernització de la de la Secretaria Autonòmica d'Administracions Públiques, un dels quals actuarà com a secretari.
La Comissió Avaluadora adaptarà el seu funcionament al que establix la present convocatòria, així com a les regles contingudes en el capítol II del titule II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. La selecció dels becaris vindrà donada per la puntuació obtinguda en el barem, que consta dels següents conceptes per a tots els tipus de beques:
Titulació acadèmica : fins a un màxim de 3 punts d'acord amb l'escala següent:
Doctor/a o assimilat: 3 punts.
Llicenciat/da o enginyer/a superior: 2 punts.
Diplomat/a o enginyer/a tècnic: 1,5 punts
4t curs amb assignatures de 5é curs: 1 punt.
4t curs: 0,50 punts.
Coneixements addicionals en les matèries pròpies de la beca, acreditats per mitjà de cursos, experiències laborals, etc : fins a un màxim de 3 punts d'acord amb el següent:
Per als cursos: 0,15 punts / 25 hores.
Experiència laboral, beques etc,: 0,10 punts per mes complet.
Coneixements de la gestió i tramitació de procediments administratius en l'àmbit de la Generalitat: fins a 2 punts amb l'escala següent:
Entre 1-500 hores: fins a 1 punt.
Més de 500 hores: fins a 2 punts.
Coneixements de valencià: fins a un màxim d'1 punt en funció dels nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:
Nivell oral: 0,25 punts.
Nivell elemental: 0,50 punts.
Nivell mitjà: 0,75 punts.
Nivell superior: 1 punt.
Coneixement d'altres idiomes comunitaris: Un màxim d'1 punt segons les especificacions següents:
I. Només tindran validesa els títols expedits per les escoles oficials d'idiomes, universitats, ministeris o altres organismes oficials acreditats.
II. Cada curs superat es puntuarà amb 0'20 punts amb el màxim total d'1 punt per al conjunt dels idiomes i cursos acreditats.
La Comissió Avaluadora es reunirà dins dels 10 dies següents a l'acabament del termini de presentació de sol·licituds i podrà convocar, si així ho estima oportú, a tots aquells candidats que complisquen els requisits exigits en la present convocatòria, a fi de comprovar, mitjançant prova escrita i/o entrevista, aquells extrems referents als mèrits adduïts i adequació a les activitats a exercir que s'estimen d'interés. La puntuació global de la prova escrita i/o entrevista serà de 0 a 10 punts.
3. La puntuació total dels sol·licitants de les beques, serà la suma de les puntuacions obtingudes en el barem i en la prova escrita i/o entrevista en el cas que es realitzara.
Per al cas d'empat en les puntuacions entre dos o més sol·licitants, es prioritzarà aquell que haguera obtingut la major puntuació pel concepte de titulació acadèmica, i si persistira l'empat, caldrà ajustar-se a les respectives puntuacions dels candidats segons l'orde de conceptes establit en el número anterior de la present base. Si no es desfera la igualtat després de l'aplicació dels anteriors criteris, caldrà ajustar-se a l'orde alfabètic per cognoms.
4. La comissió formularà una proposta de concessió de beques, dins del mes següent des de la finalització del termini de presentació de sol·licituds, la qual contindrà la relació, per orde de puntuació, tant dels beneficiaris com dels sol·licitants no adjudicataris, integrant-se estos últims en una borsa de reserva per si es produïra alguna vacant.
El conseller Justícia i Administracions Públiques, es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases.
Deu. Òrgan de resolució de concessió de beques
Les beques seran adjudicades per resolució del conseller Justícia i Administracions Públiques, a la vista de la proposta de la Comissió Avaluadora, en el termini màxim de tres mesos a partir del dia següent de la publicació de la present convocatòria en el Diari Oficial de la Comunitat Valenciana. La resolució de concessió es publicarà en el mateix termini, en el Diari Oficial de la Comunitat Valenciana, acte que, d'acord amb els articles 58, 59 i 60 de la Llei 30/1992, de Règim Jurídic de les Administracions públiques i del Procediment Administratiu Comú, assortirà els efectes de notificació als interessats.
La resolució de concessió inclourà la relació de beneficiaris de les beques, acompanyada de la bossa de reserva dels aspirants que no resulten adjudicataris, prioritzats per orde de puntuació.
La no resolució adjudicant dins del termini establit anteriorment, produirà l'efecte de la desestimació presumpta de les sol·licituds presentades, en els termes prevists en l'article 44 de la llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
Onze. Drets, obligacions, tutoria i incidències dels becaris
El gaudi de les beques serà incompatible amb qualsevol altra beca o ajuda semblant, així com amb el desenvolupament d'una activitat laboral fixa que impedisca complir les obligacions com a becari. La infracció d'esta regla deixarà sense efecte la beca adjudicada.
Així mateix, els beneficiaris de les beques, en els supòsits d'incórrer en alguna de les circumstàncies previstes en el títol II de la Llei 38/2003 General de Subvencions, estaran subjectes a l'obligació de reintegrar la totalitat o part de les quantitats percebudes més els corresponents interessos de demora, sent-los també d'aplicació el que disposa el títol IV de la citada de la Llei.
La condició de becari no generarà en cap moment cap relació laboral amb la Generalitat. En el cas que es tinga prèviament la condició d'empleat de la Generalitat, es quedarà en la situació administrativa que procedisca en virtut de la normativa vigent en matèria de funció pública.
Així mateix, la condició d'integrant de la borsa de reserva de becaris no generarà en cap moment cap relació laboral amb la Generalitat, ni compromís d'accedir en qualsevol moment a la condició de becari.
Immediatament abans d'entrar a realitzar les pràctiques professionals, els becaris hauran de presentar la documentació adequada que acredite el compliment de les seues obligacions tributàries i amb la Seguretat Social, així com de disposar de cobertura sanitària.
La Direcció General de Modernització de la Secretaria Autonòmica d'Administracions Públiques, ordenarà les activitats i establirà la dedicació i torns dels becaris d'acord amb els criteris i mitjans disponibles en les àrees de la Direcció General de Modernització on s'exercisca l'activitat, amb una dedicació total de 35 hores setmanals.
El becari haurà de complir amb els criteris de seguretat que marca la Direcció General de Modernització, per a la salvaguarda de la privacitat, confidencialitat i seguretat de la informació i estarà obligat a guardar secret respecte de què puga rebre i/o accedir directament o indirectament, com resultat de l'exercici de les beques. En general, qualsevol informació sobre les pràctiques realitzades en l'esmentada Direcció General, així com qualsevulla dada de caràcter personal serà considerat com a confidencial. Està obligació persistirà durant la validesa de la beca i es mantindrà vigent, encara amb posterioritat a la finalització de la mateixa. L'incompliment d'esta obligació determinarà les responsabilitats administratives, civils i penals previstes en la llei.
Finalitzat el gaudi de la beca, i amb un informe previ d'assistència, aprofitament i aptitud, s'estendrà el certificat corresponent.
El conseller de Justícia i Administracions Públiques, resoldrà les incidències que es produïsquen durant el període de gaudi de les beques i podrà deixar-les sense efecte, amb audiència prèvia de l'interessat, en el cas d'incompliment d'obligacions per part del becari o quan no realitzara l'activitat que va motivar la concessió de la beca o deixara de reunir els requisits necessaris.
Davant de les incidències, renúncies, abandons o incompliments que deixen vacant una beca, es procedirà a cobrir la mateixa segons l'orde establit en la borsa de reserva que resulte del procés de selecció. A l'efecte es dictarà una resolució conseller de Justícia i Administracions Públiques, la qual serà notificada a les persones interessades.